(10)På datoen for indsendelse af ansøgningen var Tyskland ikke genstand for en overtrædelsesprocedure vedrørende EU-lovgivning med relation til denne naturkatastrofes art.

(8)De tyske myndigheder anslog omkostningerne til tiltag, der er støtteberettigede i henhold til forordningens artikel 3, stk. 2, til 4,89 mia. EUR og fremlagde dem fordelt på type af tiltag. Størstedelen af udgifterne til nødhjælpstiltag (over 3,9 mia. EUR) omfatter genoprettelse af driftstilstanden for infrastruktur og anlæg, navnlig inden for transport og telekommunikation. Den næststørste andel vedrører rensning af katastroferamte områder og beløber sig 764,9 mio. EUR.

(7)Fra den 12. juli 2021 ramte kraftige regnskyl i et hidtil uset omfang store dele af det sydlige Nordrhein-Westfalen. Nogle områder oplevede 60 timers nedbør. Mindre vandstrømme og pludselige voldsomme oversvømmelser blev derfor i første omgang observeret lokalt. Den vedvarende nedbør bevirkede, at også mellemstore og større floder som Ahr, Emscher, Erft, Kyll, Lippe, Prüm, Ruhr, Rur, Sieg og Wupper løb over deres bredder. Dette resulterede i omfattende oversvømmelser, som bredte sig fra områderne i Eifel (Rheinland-Pfalz) gennem Rhinlandet og fra Ruhrområdet til Südwestfalen (Nordrhein-Westfalen). Da lavtrykssystemet trak sig tilbage fra Nordrhein-Westfalen og Rheinland-Pfalz blev også Osterzgebirge, Lausitz og Berchtesgadener Land ramt. Også her var der kraftige regnskyl, som førte til regionale oversvømmelser. Oversvømmelserne forårsagede talrige vejlukninger, afbrydelser af energiforsyningen, forstyrrelser af den offentlige transport og jernbanetransporten samt i nogen grad inden for telekommunikationssektoren. De fleste skoler i de berørte områder blev lukket. Digesystemer blev alvorligt beskadiget. Energi- og drikkevandsforsyningen blev midlertidigt afbrudt i de berørte områder. Storme og oversvømmelser ødelagde eller beskadigede offentlig infrastruktur, offentlige bygninger og virksomheder. De nødforanstaltninger, som myndighederne traf, var varsling og evakuering af befolkningen, redning af mennesker og eftersøgning af savnede personer. I de første dage af oversvømmelserne modtog befolkningen endvidere drikkevandsforsyninger, fødevarer, hygiejneartikler, tøj og hjælpematerialer.

Mellem den 12. og den 15. juli 2021 passerede lavtrykssystemet "Bernd" langsomt hen over de sydvestlige dele af Tyskland og forårsagede kraftig og langvarig nedbør, som lokalt oversteg 150 mm inden for 24 timer i delstaterne Nordrhein-Westfalen og Rheinland-Pfalz i Tyskland. Den ekstraordinære nedbør førte til, at flere små og mellemstore floder gik betydeligt over deres bredder og forårsagede pludselige voldsomme oversvømmelser og mudderstrømme med katastrofale følger. I Tyskland hærgede oversvømmelserne mange byer og landsbyer og forårsagede massiv ødelæggelse af offentlig og privat infrastruktur og skade på virksomheder. Desuden mistede 196 mennesker livet.

Afgørelsen om anvendelsen af disse midler ledsages af bevillingsoverførsel Nr. DEC 20/2022, hvori det foreslås at overføre et beløb på 668 482 761 EUR fra solidaritets- og nødhjælpsreservens reservepost til Solidaritetsfondens aktionspost i såvel forpligtelser som betalinger. Ud over de overførte bevillinger fra solidaritets- og nødhjælpsreservens reservepost vil denne anvendelse blive finansieret gennem et beløb på 50 000 000 EUR i forpligtelses- og betalingsbevillinger, der i overensstemmelse med artikel 4a, stk. 4, i forordningen om Solidaritetsfonden allerede er optaget i det almindelige budget for 2022 til dækning af forskud. De forskud på i alt 6 288 171 EUR, der allerede er udbetalt til Spanien og Grækenland, vil blive fratrukket inden udbetalingen af restbeløbet.

Denne afgørelse vedrører anvendelsen af et beløb på 718 482 761 EUR fra Den Europæiske Unions Solidaritetsfond (i det følgende benævnt "Solidaritetsfonden") i overensstemmelse med Rådets forordning (EF) nr. 2012/2002 (i det følgende benævnt "forordningen") med henblik på at yde bistand til Tyskland, Belgien, Nederlandene, Østrig, Luxembourg, Spanien og Grækenland efter de naturkatastrofer, der fandt sted i disse lande i 2021.

2.2Belgien — større katastrofe: oversvømmelser

Mellem den 12. og den 15. juli 2021 passerede lavtrykssystemet "Bernd" langsomt hen over Belgien. Der faldt kraftig regn i hele landet, hvilket forårsagede pludselige voldsomme oversvømmelser hidrørende fra bl.a. floder og grundvand kombineret med mudderstrømme og slamskred. Dette blev efterfulgt af yderligere pludselige voldsomme oversvømmelser og mudderstrømme den 24. og 25. juli 2021. 42 mennesker mistede livet på grund af kraftige oversvømmelser. Katastrofen forårsagede massiv ødelæggelse af offentlig og privat infrastruktur samt skade på virksomheder og hundredtusindvis af privatboliger.

Efterfølgende ansøgte Belgien om finansiel støtte fra Solidaritetsfonden.

(1)Den 1. oktober 2021 indsendte Belgien en ansøgning om et finansielt bidrag fra Solidaritetsfonden til finansiering af nødhjælps- og genopretningstiltag efter oversvømmelserne i juli 2021. Som supplement til ansøgningen forelagde Belgien på Kommissionens anmodning den 7. april 2022 yderligere oplysninger om oversvømmelserne den 24.-25. juli 2021.

(2)Belgien ansøgte om et bidrag fra Solidaritetsfonden inden udløbet af fristen på 12 uger efter den første skade, som skete den 13. juli 2021. Ansøgningen indeholder alle de fornødne oplysninger i henhold til forordningens artikel 4.

(3)Der er tale om en naturkatastrofe, og den henhører derfor under Solidaritetsfondens anvendelsesområde.

(4)De belgiske myndigheder har anslået det samlede direkte skadeomfang som følge af katastrofen til 5,56 mia. EUR. Dette beløb udgør 1,15 % af Belgiens bruttonationalindkomst (BNI), og det overstiger tærskelværdien for større katastrofer på 2 892,814 mio. EUR. Katastrofen kan derfor betragtes som en "større naturkatastrofe" i henhold til forordningens artikel 2, stk. 2.

(5)Det samlede direkte skadeomfang danner grundlaget for beregning af det finansielle bidrag fra Solidaritetsfonden. Det finansielle bidrag må udelukkende anvendes til påtrængende nødhjælps- og genopretningstiltag som omhandlet i forordningens artikel 3.

(6)Belgien har ikke anmodet om udbetaling af et forskud i henhold til forordningens artikel 4a.

(7)Mellem den 12. og 15. juli 2021 faldt der kraftig regn i hele Belgien, og der blev målt rekordstore nedbørsmængder i den østlige del af landet med 271,5 mm regn inden for 48 timer i Jalhay og 217 mm inden for 48 timer i Spa. Store dele af den belgiske provins Luxembourg fik 150-200 mm nedbør inden for 48 timer. Den 14. juli blev provinsernes nød- og interventionsplaner aktiveret i provinserne Liège, Namur og Luxembourg. Navnlig områderne ligger langs floden Meuse og dennes bifloder blev hårdt ramt, og flere floder (Lesse, Vesder, Berwijn, Ourthe) flød over deres bredder og oversvømmede de omkringliggende områder. Om aftenen den 24. juli 2021 forårsagede kraftigt tordenvejr yderligere pludselige voldsomme oversvømmelser og mudderstrømme, især i provinserne Namur og Brabant-Wallon. Denne gang blev byerne Namur, Dinant og Walhain hårdt ramt. Det fremgår af ansøgningen, at alle berørte kommuner tidligere var blevet ramt af oversvømmelserne den 13.-17. juli, hvilket forværrede begivenhederne den 24.-25. juli. I praksis er det i betragtning af skadernes omfang og det korte tidsrum mellem de to oversvømmelser umuligt at skelne mellem skader forårsaget under den første og den anden bølge af oversvømmelser.

(8)Ud af 262 vallonske kommuner blev 209 ramt af oversvømmelserne, hvilket resulterede i 578 mio. m2 beskadigede veje svarende til en samlet længde på 96,4 km, 1 342 km beskadigede flodbredder og diger, 220 beskadigede broer og 9 673 ha oversvømmede landområder (svarende til ca. 13 548 fodboldbaner). 23 920 bygninger fik oversvømmelsesskader, i 357 tilfælde uoprettelige. Disse omfatter 58 offentlige bygninger, 185 sportsfaciliteter, 53 campingpladser og 21 hoteller. Næsten 2 700 virksomheder blev ramt, hvoraf 76 fik uoprettelige skader.

(9)De belgiske myndigheder anslog omkostningerne til tiltag, der er støtteberettigede i henhold til forordningens artikel 3, stk. 2, til 1,88 mia. EUR og fremlagde dem fordelt på type af tiltag. Størstedelen af udgifterne til nødhjælpstiltag (over 835,12 mio. EUR) omfatter genoprettelse af driftstilstanden for infrastruktur og anlæg, navnlig inden for transport og uddannelse. Den næststørste andel af vedrører sikring af midlertidig indkvartering og beløber sig til 390,82 mio. EUR.

(10)Direktiv 2007/60/EF er i Belgien ikke gennemført inden for en national ramme. Oversvømmelsesdirektivet er gennemført inden for regionale rammer i Flandern (det flamske dekret om integreret vandpolitik) og Vallonien (det vallonske vanddekrets artikel 53). De to regioner anvender artikel 13, stk. 1, litra b), om kortlægning af faren og risikoen samt udarbejdelse af risikostyringsplaner for oversvømmelser hver for sig. Risikostyringsplaner for oversvømmelser (2015) er tilgængelige for Vallonien og Rhinområdet.

(11)På datoen for indsendelse af ansøgningen var Belgien ikke genstand for en overtrædelsesprocedure vedrørende EU-lovgivning med relation til denne naturkatastrofes art.

(12)Ifølge de belgiske myndigheder er der ikke nogen forsikringsdækning af de tilskudsberettigede omkostninger.

2.3Nederlandene — katastrofe i et naboland: oversvømmelser

Mellem den 12. og den 15. juli 2021 passerede lavtrykssystemet "Bernd" langsomt hen over Nederlandene, hvilket afstedkom kraftige regnskyl og deraf følgende tilførsel af slam og overfladeafstrømning. Dette medførte alvorlig skade på beboelses-, virksomheds-, landbrugs- og foreningsejendomme, ligesom offentlig og privat infrastruktur blev beskadiget, veje blev lukket, og togtrafikken standset.

Efterfølgende ansøgte Nederlandene om finansiel støtte fra Solidaritetsfonden.

(1)Den 1. oktober 2021 indsendte Nederlandene en ansøgning om et finansielt bidrag fra Solidaritetsfonden til finansiering af nødhjælps- og genopretningstiltag efter oversvømmelserne i juli 2021.

(2)Nederlandene ansøgte om et bidrag fra Solidaritetsfonden inden udløbet af fristen på 12 uger efter den første skade, som skete den 13. juli 2021. Ansøgningen indeholder alle de fornødne oplysninger i henhold til forordningens artikel 4.